טייסת 140

שמאל|ממוזער|200px|סמל הטייסת עד שנת 2016

**טייסת 140** המכונה גם "**טייסת נשר הזהב**" ו"**טייסת החמקן הראשונה**", היא טייסת מטוסי קרב בחיל האוויר הישראלי, המפעילה כיום את מטוסי החמקן מדגם F-35I אדיר.

## היסטוריה
הטייסת הוקמה באוגוסט 1950, כטייסת של מטוסי הרווארד במחנה סירקין, ושימשה לאימון חניכי קורס הטיס של חיל האוויר הישראלי. ב-1955 עברה יחד עם בית הספר לטיסה לבסיס תל נוף.
במבצע קדש פרסו מטוסי הטייסת לשדה התעופה שדה תימן והשתתפו במשימות תקיפה, , סיור וקישור. במהלך תקיפת מתחם אבו עגילה, נהרג מפקד הטייסת סרן  והוחלף על ידי סגנו, עובדיה נחמן. בשנת 1959 הודממה הטייסת.

הטייסת נפתחה מחדש בשנת 1973 כטייסת סקייהוק (עיט) בבסיס עציון שבסיני בפיקוד דן פסח, והחלה לשמש כטייסת קרב וכטייסת קורס האימון המבצעי של טייסי חיל האוויר הצעירים. במלחמת יום הכיפורים עדיין לא הייתה הטייסת מבצעית, ומטוסיה וטייסיה פוזרו בין טייסות הסקייהוק האחרות.
בשנת 1982, בעקבות פינוי חצי האי סיני על ידי ישראל, עברה הטייסת לבסיס רמון. מפקדה במהלך מלחמת לבנון הראשונה היה נפתלי מימון.

בשנת 1985 הודממה הטייסת שנית למשך שנה, והוקמה מחדש בשנת 1986 כטייסת מטוסי F-16 "נץ", אותם קיבלה מטייסות שעברו הסבה למטוסי F-16 "ברק".
בשנת 2003 עברה הטייסת לבסיס נבטים, משם הפעילה מטוסי F-16A ("נץ" חד־מושבי) ו-F-16B ("נץ" דו־מושבי).

ב-13 בספטמבר 2009 התרסק מטוס F-16A וטייסו סרן  נהרג.

עד לחודש אוגוסט 2013 שימשה הטייסת לטיסות מבצעיות שונות, ולקורס אימון מבצעי (קא"מ), אליו מגיעים מסיימי קורס הטיס במגמת קרב עם סיום הקורס.

כחלק מצעדי הקיצוצים שנעשו במערכת הביטחון בסוף שנת 2013, נפרד חיל האוויר מטייסות מבצעיות ובהן טייסת 140, שנסגרה באוגוסט 2013 ואוחדה עם טייסת 116 השכנה.

[ממוזער|250 פיקסלים|מטוסי [F-35I אדיר של טייסת נשר הזהב בדרך לתקיפה באיראן במסגרת מבצע שאגת הארי (2026).]]
בחודש יולי 2015 נפתחה מחדש הטייסת, כטייסת ה-F-35I ("אדיר") הראשונה, את שני המטוסים הראשונים קלטה הטייסת בדצמבר 2016.

שני מטוסי F-35I ("אדיר") הראשונים של חיל האוויר הישראלי נחתו ב-12 בדצמבר 2016 בבסיס נבטים, כשהם מוטסים בידי טייסים אמריקנים. למחרת, ב-13 בדצמבר 2016, עלה מפקד חיל האוויר אמיר אשל לטיסה באחד המטוסים החדשים. ב-6 בדצמבר 2017 הטייסת הוכרזה כמבצעית.

בתחילת חודש מרץ 2018 השתתף המטוס לראשונה בפעילות מבצעית. במהלך סכסוך ישראל–איראן–חזבאללה בסוריה ב-2018 ביצעה הטייסת את תקיפת הבכורה העולמית של ה-F-35.

ב-15 במרץ 2021 רשמה הטייסת הפלת בכורה עולמית ל-F-35 כאשר הפילה כטב"ם איראני.

ב-4 במרץ 2026 רשמה הטייסת הפלת מטוס ראשונה בעולם ל-F-35, כאשר מטוס "אדיר" הפיל מטוס יאקובלב יאק-130 איראני, כחלק ממבצע "שאגת הארי".

## סמל הטייסת
הסמל החדש כולל את הנשר הצהוב, מהסמל הישן, הפסים הירוקים מדמים גרפיקה ממוחשבת שמתקשרת למטוס ממוחשב ביותר מדגם  F-35, על רקע שחור המסמל את היותה טייסת מטוסי חמקן כמקובל בטייסות החמקן של חיל האוויר הישראלי (כדוגמת טייסת 116). עוצב על ידי רענן וייס.

## גלריה


Enduring Lightning Exercises, March 2020. II.jpg|
Enduring Lightning Exercises, March 2020. VII.jpg|
Enduring Lightning Exercises, March 2020. IV.jpg|
Enduring Lightning Exercises, March 2020. III.jpg|
Enduring Lightning Exercises, March 2020. I.jpg|
Enduring Lightning Exercises, March 2020. X.jpg|



קובץ:200802-F-BT522-0392.jpg|מטוס ישראלי מתדלק
קובץ:Israeli Air Force F-35I Lightning II preparing for refuel (200802-F-BT522-0352).jpg
קובץ:Enduring Lightning II 200802-F-BT522-0404.jpg
קובץ:Enduring Lightning II 200802-F-BT522-0460.jpg|מטוס ישראלי (הימני בתמונה) ושני מטוסים אמריקאים על רקע ים המלח
קובץ:200802-F-BT522-0490.jpg
קובץ:Enduring Lightning II 200802-F-BT522-0604.jpg


## מפקדי הטייסת
בין מפקדי הטייסת נמנים:
* זאב לירון – מפקדה הראשון (לימים ראש ענף מודיעין בחיל)
* משה אשל
* עובדיה נחמן
* דן פסח
* רון חולדאי (לימים ראש עיריית תל אביב)
* פרי בן עמי
* נפתלי מימון
* בני צינקר, 1977–1979
* נפתלי מימון, 1979–1982 (מלחמת לבנון הראשונה)
* אבנר נווה, 1982–1985
* עידו נחושתן, 1989–1991 (מלחמת המפרץ); (לימים מפקד חיל האוויר)
* עופר גרין
* עדי גור לביא
* רמי בן אפרים, 1999–2001 (לימים ראש להק כוח אדם)
* רונן שמחי, 2001–2003 (לימים מפקד בסיס נבטים)
* אבשלום עמוסי, 2005–2007 (מלחמת לבנון השנייה)
* עומר טישלר, 2011–2013 (לימים מפקד בסיס נבטים)
* יותם סיגלר, 2015–2018, מפקד הטייסת הראשון כטייסת מטוסי F-35 (לימים מפקד הבסיסים רמון ונבטים)

## קישורים חיצוניים

* 
* ענת וושלר, 50 שנה לטייסת נשר הזהב, בטאון חיל האוויר
* תמונות מטוסי הטייסת בפורום פרש
* 
* טייסת 140, באתר "מרחב אווירי"
* טייסת 140, באתר "מרקיע שחקים"
* אבינעם מיסניקוב, טייסת 140 במבצע קדש, באתר מרקיע שחקים, 26 במאי 2023

## הערות שוליים

140
140
קטגוריה:בסיס נבטים